Sebemenyezelwe osaziwayo abazophatha uhlelo kuma-Samas | News24Sebemenyezelwe osaziwayo abazophatha uhlelo kuma-Samas2017-05-17 09:32Johannesburg – Kulindeleke ukuba ube sezingeni eliphezulu umcimbi waminyaka yonke wokuklomelisa ngezindondo abaculi abavelele, ama-South African Music Awards (Samas), njengoba sekumenyezelwe nosaziwayo abazoba ngabaphathi bohlelo uSomizi Mhlongo, ongumsakazi, kanye nosomahlaya uTumi Morake.Umhlongo waziwa kakhulu ngezinhlelo zasemsakazweni, ikumabonakude kanye nemidlalo yase-theatre. Uzobe engaqali ukuphatha uhlelo kulo mcimbi njengoba nangonyaka odlule kwakunguyena ophethe uhlelo ebambisene nomunye usaziwayo ongumethuli wezinhlelo emsakazweni, uThando Thabethe.OLUNYE UDABA:Asebuyele ‘ekhaya elidala’ ama-SAMA AwardsNgakolunye uhlangothi uTumi Morake naye ukungusomahlaya oseke wawina izindondo kanti uyahlonishwa nanjengomethuli wezinhlelo kumabonakude.Oyi-CEO yakwa-RiSA, okuyinkampani ehlela lomcimbi, uNhlanhla Sibisi, uthi ithimba labo lisebenza kanzima ukuhlanganisa lo mcimbi abalindeleke ukuthi ube sezingeni eliphezulu. Uthi bayabathemba kakhulu oSomizi kanye noTumi ukuthi bazokwazi ukuthokozisa izethameli.Lo mcimbi wama-Samas uzoba ngomhlaka-27 kuMeyi kanti uzosakazwa bukhoma kuSABC1 ngo-20:00.Teen disowns dad for proudly posing next to slaughtered lion in KalahariLIVE: Sharks v Western Province
